《啄木儿》
金朝·王哲

观浮世。为人贵。舍荣华、全神气。保养丹田绝滋味。

便将来、免不讳。自谙自讳。修取长生计。自誓自誓。

今朝说子细。且通边际。开灵慧。酒色财气一齐制。

做深根、永固蒂。怎生得、虎龙交位。如何令、姹婴同睡。

把尘劳事。俱捐弃。二道合和归本类。想玄玄、寻密秘。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。